
Betegtájékoztató: Információk a beteg számára

Macitentan Zentiva 10 mg filmtabletta

macitentán

Mielőtt elkezdi szedni ezt a gyógyszert, olvassa el figyelmesen az alábbi betegtájékoztatót, mert az Ön számára fontos információkat tartalmaz.
1. Tartsa meg a betegtájékoztatót, mert a benne szereplő információkra a későbbiekben is szüksége lehet.
1. További kérdéseivel forduljon kezelőorvosához vagy gyógyszerészéhez.
-	Ezt a gyógyszert az orvos kizárólag Önnek írta fel. Ne adja át a készítményt másnak, mert számára ártalmas lehet még abban az esetben is, ha a betegsége tünetei az Önéhez hasonlóak.
1. Ha Önnél bármilyen mellékhatás jelentkezik, tájékoztassa erről kezelőorvosát vagy gyógyszerészét. Ez a betegtájékoztatóban fel nem sorolt bármilyen lehetséges mellékhatásra is vonatkozik. Lásd 4. pont.

A betegtájékoztató tartalma:

0. Milyen típusú gyógyszer a Macitentan Zentiva és milyen betegségek esetén alkalmazható?
0. Tudnivalók a Macitentan Zentiva szedése előtt
3.	Hogyan kell szedni a Macitentan Zentiva-t?
4.	Lehetséges mellékhatások
5.	Hogyan kell a Macitentan Zentiva-t tárolni?
6.	A csomagolás tartalma és egyéb információk


1. Milyen típusú gyógyszer a Macitentan Zentiva és milyen betegségek esetén alkalmazható?

A Macitentan Zentiva macitentán hatóanyagot tartalmaz, amely az úgynevezett endotelinreceptor-antagonista gyógyszerek családjába tartozik.

A Macitentan Zentiva-t a tüdő artériáiban kialakuló magas vérnyomás (pulmonális artériás hipertónia, rövidítve PAH) hosszú távú kezelésére alkalmazzák:
· az Egészségügyi Világszervezet (WHO) beosztása szerinti II-es és III-as funkcionális stádiumú felnőtteknél;
· a WHO beosztása szerinti II-es és III-as funkcionális stádiumú, 18 évesnél fiatalabb és legalább 40 kg testtömegű gyermekeknél és serdülőknél.

A Macitentan Zentiva a PAH kezelésére önmagában alkalmazható. A PAH a vért a szívből a tüdőbe szállító verőerek (pulmonális artériák) magas vérnyomását jelenti. A PAH betegségben szenvedőknél ezek a verőerek beszűkülnek, ezért a szívnek fokozott munkát kell végeznie, hogy keresztül tudja pumpálni rajtuk a vért. Emiatt a beteg fáradtnak érezheti magát, szédülést és légszomjat tapasztalhat.

A Macitentan Zentiva kitágítja a tüdő artériáit, így a szív könnyebben tudja átpumpálni rajtuk a vért. Ezáltal csökkenti a vérnyomást, enyhíti a tüneteket és javítja a betegség lefolyását.


2. Tudnivalók a Macitentan Zentiva szedése előtt

Ne szedje a Macitentan Zentiva-t:
· ha allergiás a macitentánra, a földimogyoróra, a szójára vagy a gyógyszer (6. pontban felsorolt) egyéb összetevőjére;
· ha Ön terhes, gyermeket szeretne vagy ha fennáll Önnél a terhesség lehetősége, mert nem alkalmaz megbízható fogamzásgátló módszert. Lásd a „Terhesség és szoptatás” című részt.
· ha Ön szoptat. Lásd a „Terhesség és szoptatás” című részt.
· ha májbetegsége van vagy a vérében nagyon magas a májenzimek szintje. Tájékoztassa erről kezelőorvosát, aki eldönti, hogy alkalmas-e az Ön számára ez a gyógyszer.

Ha ezek közül bármelyik vonatkozik Önre, kérjük, közölje ezt kezelőorvosával.

Figyelmeztetések és óvintézkedések
A Macitentan Zentiva szedése előtt beszéljen kezelőorvosával vagy gyógyszerészével.

Kezelőorvosa utasításainak megfelelően vérvizsgálatokat kell végezni Önnél:
Kezelőorvosa vérvizsgálatot fog végezni a Macitentan Zentiva-kezelés megkezdése előtt és a kezelés ideje alatt, hogy kiderítse:
· Ön vérszegény-e (alacsony-e a vörösvértestszáma);
· megfelelően működik-e a mája.

Ha Ön vérszegény (alacsony a vörösvértestszáma), akkor az alábbi jeleket tapasztalhatja:
· szédülés;
· kimerültség/rossz közérzet/gyengeség;
· szapora szívverés, szívdobogásérzés;
· sápadtság.

Forduljon kezelőorvosához, ha a fenti jelek bármelyikét észleli.

Az alábbi jelek a kóros májműködésre utalhatnak:
· hányinger;
· hányás;
· láz;
· hasi fájdalom;
· a bőr vagy a szemfehérje besárgulása (sárgaság);
· sötét színű vizelet;
· bőrviszketés;
· szokatlan fáradtság vagy kimerültség (levertség vagy fáradtság);
· influenzaszerű tünetek (ízületi fájdalom és izomfájdalom lázzal).

Azonnal forduljon kezelőorvosához, ha a fenti jelek bármelyikét észleli.

Ha veseproblémái vannak, beszéljen kezelőorvosával, mielőtt elkezdi szedni a Macitentan Zentiva-t. A macitentán tovább csökkentheti a vérnyomást és a hemoglobin szintjét a veseproblémákban szenvedő betegeknél.

A tüdővénák elzáródását okozó (pulmonális venookkluzív) betegségben szenvedő betegeknél a PAH kezelésére szolgáló gyógyszerek alkalmazása, beleértve a Macitentan Zentiva-t is, tüdőödémához vezethet. Ha a Macitentan Zentiva alkalmazása során tüdőödéma jeleit tapasztalja, például hirtelen, jelentősen erősödő légszomjat érez és alacsony oxigénszintet, akkor azonnal értesítse kezelőorvosát. Kezelőorvosa további vizsgálatokat végezhet, és meghatározza, hogy milyen kezelési rend a legmegfelelőbb az Ön számára.

Gyermekek és serdülők
Ne adja ezt a gyógyszert 2 évesnél fiatalabb gyermekeknek, mivel a hatásosságát és biztonságosságát az ő esetükben nem igazolták.

Egyéb gyógyszerek és a Macitentan Zentiva
Feltétlenül tájékoztassa kezelőorvosát vagy gyógyszerészét a jelenleg vagy nemrégiben szedett, valamint szedni tervezett egyéb gyógyszereiről. A Macitentan Zentiva befolyásolhatja más gyógyszerek hatását.

Ha a Macitentan Zentiva-t más gyógyszerekkel együtt szedi, beleértve azokat is, amelyek az alábbi listán szerepelnek, megváltozhat akár a Macitentan Zentiva, akár a másik gyógyszer hatása is. Kérjük, tájékoztassa kezelőorvosát vagy gyógyszerészét, ha a következő gyógyszerek valamelyikét szedi:
· rifampicin, klaritromicin, telitromicin, ciprofloxacin, eritromicin (fertőzések kezelésére szolgáló antibiotikumok);
· fenitoin (görcsrohamok kezelésére alkalmazott gyógyszer);
· karbamazepin (depresszió és epilepszia kezelésére alkalmazott gyógyszer);
· közönséges orbáncfű (depresszió kezelésére alkalmazott gyógynövény);
· ritonavir, szakvinavir (HIV-fertőzés kezelésére szolgáló gyógyszerek);
· nefazodon (depresszió kezelésére szolgáló gyógyszer);
· ketokonazol (kivéve sampon), flukonazol, itrakonazol, mikonazol, vorikonazol (gombás fertőzések elleni gyógyszerek);
· amiodaron (a szívverés szabályozására alkalmazzák);
· ciklosporin (transzplantáció után a szervkilökődés megelőzésére alkalmazzák);
· diltiazem, verapamil (magas vérnyomás vagy bizonyos szívbetegségek kezelésére alkalmazzák).

A Macitentan Zentiva egyidejű alkalmazása étellel
Ha Ön táplálék-kiegészítőként piperint szed, ez befolyásolhatja, hogy miként reagál a szervezete bizonyos gyógyszerekre, köztük a Macitentan Zentiva-ra is. Ebben az esetben kérjük, beszéljen kezelőorvosával vagy gyógyszerészével.

Terhesség és szoptatás
Ha Ön terhes vagy szoptat, illetve ha fennáll Önnél a terhesség lehetősége vagy gyermeket szeretne, a gyógyszer alkalmazása előtt beszéljen kezelőorvosával.

A Macitentan Zentiva károsíthatja a kezelés előtt, alatt és nem sokkal utána fogant magzatot.

· Ha Ön fogamzóképes nő, a Macitentan Zentiva szedése alatt megbízható fogamzásgátló módszert kell alkalmaznia. Beszéljen erről kezelőorvosával.
· Ha Ön terhes vagy gyermeket szeretne, ne szedjen Macitentan Zentiva-t.
· Azonnal forduljon kezelőorvosához, ha a Macitentan Zentiva szedése alatt vagy röviddel a Macitentan Zentiva szedésének abbahagyása után (1 hónapon belül) teherbe esik vagy lehetséges, hogy terhes.

Ha Ön fogamzóképes nő, kezelőorvosa arra fogja kérni, hogy végezzen terhességi tesztet a Macitentan Zentiva szedésének megkezdése előtt, illetve rendszeresen (havonta) a kezelés időtartama alatt.

Nem ismert, hogy a macitentán kiválasztódik-e az anyatejbe. A Macitentan Zentiva szedése alatt ne szoptasson. Beszélje ezt meg kezelőorvosával.

Termékenység
Ha Ön Macitentan Zentiva-t szedő férfi, ez a gyógyszer csökkentheti az Ön spermaszámát. Beszéljen kezelőorvosával, ha kérdése vagy aggálya merül fel ezzel kapcsolatban.

A készítmény hatásai a gépjárművezetéshez és a gépek kezeléséhez szükséges képességekre
A Macitentan Zentiva okozhat (a 4. pontban felsorolt) mellékhatásokat, például fejfájást és alacsony vérnyomást, továbbá betegségének tünetei is ronthatják a gépjárművezetéshez vagy gépek kezeléséhez szükséges képességeit.

A Macitentan Zentiva laktózt, szójalecitint és nátriumot tartalmaz
A Macitentan Zentiva laktóznak nevezett cukrot tartalmaz. Amennyiben kezelőorvosa korábban már figyelmeztette Önt, hogy bizonyos cukrokra érzékeny, keresse fel orvosát, mielőtt elkezdi szedni ezt a gyógyszert.

A Macitentan Zentiva szójából kivont lecitint tartalmaz. Ha allergiás a földimogyoróra vagy a szójára, tilos alkalmaznia ezt a gyógyszert (lásd a 2. pontban a „Ne szedje a Macitentan Zentiva-t” bekezdést).

Ez a gyógyszer kevesebb mint 1 mmol (23 mg) nátriumot tartalmaz filmtablettánként, azaz gyakorlatilag „nátriummentes”.


3. Hogyan kell szedni a Macitentan Zentiva-t?

Macitentan Zentiva-t kizárólag a pulmonális artériás hipertónia kezelésében jártas orvos írhat fel.

A gyógyszert mindig a kezelőorvosa által elmondottaknak megfelelően szedje. Amennyiben nem biztos az adagolást illetően, kérdezze meg kezelőorvosát vagy gyógyszerészét.

Felnőttek és 18 évesnél fiatalabb, legalább 40 kg testtömegű gyermekek és serdülők
A Macitentan Zentiva ajánlott adagja egy darab 10 mg-os tabletta naponta egyszer. A tablettát egészben, egy pohár vízzel kell lenyelni, nem szabad szétrágni vagy eltörni.
A Macitentan Zentiva étkezés közben vagy étkezéstől függetlenül is bevehető. Ajánlatos a tablettát minden nap azonos időpontban bevenni.

A 40 kg-nál kisebb testtömegű gyermekeknél más gyógyszerformájú, forgalomban lévő macitentán-készítményeket kell alkalmazni.

Ha az előírtnál több Macitentan Zentiva-t vett be
Ha az előírtnál több tablettát vett be, fejfájása, hányingere lehet vagy hányhat. Kérjen tanácsot kezelőorvosától.

Ha elfelejtette bevenni a Macitentan Zentiva-t
Ha elfelejtette bevenni a Macitentan Zentiva-t, vegyen be egy adagot, amint eszébe jut, majd folytassa a tabletták szedését a szokásos időpontokban. Ne vegyen be kétszeres adagot a kihagyott tabletta pótlására.

Ha idő előtt abbahagyja a Macitentan Zentiva szedését
A Macitentan Zentiva olyan gyógyszer, amelyet a PAH-betegség kezelésére folyamatosan kell szednie. Ne hagyja abba a Macitentan Zentiva szedését, amíg azt nem beszélte meg kezelőorvosával.

Ha bármilyen további kérdése van a gyógyszer alkalmazásával kapcsolatban, kérdezze meg kezelőorvosát vagy gyógyszerészét.


4.	Lehetséges mellékhatások

Mint minden gyógyszer, így ez a gyógyszer is okozhat mellékhatásokat, amelyek azonban nem mindenkinél jelentkeznek.

Nem gyakori, súlyos mellékhatások (100-ból legfeljebb 1 beteget érinthet):
· allergiás reakciók (a szem körül, az arcon, az ajkakon, a nyelven vagy a torokban kialakuló duzzanat, viszketés és/vagy kiütés).
Ha ezen jelek bármelyikét észleli, azonnal szóljon kezelőorvosának.

Nagyon gyakori mellékhatások (10-ből több mint 1 beteget érinthet):
· vérszegénység (alacsony vörösvértestszám) vagy csökkent hemoglobinszint;
· fejfájás;
· hörghurut (a légutak gyulladása);
· orr-garat gyulladás (a torok és az orr melléküregeinek gyulladása);
· ödéma (duzzanat), főleg a bokákon és a lábfejen.

Gyakori mellékhatások (10-ből legfeljebb 1 beteget érinthet):
· torokgyulladás (faringitisz);
· influenza;
· húgyúti fertőzés (a húgyhólyag fertőzése);
· alacsony vérnyomás (hipotenzió);
· orrdugulás;
· megemelkedett májfunkciós vizsgálati értékek;
· csökkent fehérvérsejtszám (leukopénia);
· csökkent vérlemezkeszám (trombocitopénia);
· bőrpír (a bőr kipirulása);
· fokozott méhvérzés.

Mellékhatások gyermekeknél és serdülőknél
A fent felsorolt mellékhatások szintén észlelhetők lehetnek a gyermekeknél. További, a gyermekeknél nagyon gyakran előforduló mellékhatások közé tartozik a felső légúti fertőzés (orrüregek vagy torok fertőzése) és a gyomorhurut, bélhurut (gyulladt gyomor és bél). Orrnyálkahártya-gyulladás (orrviszketés, orrfolyás, orrdugulás) gyakran előfordult gyermekeknél.

Mellékhatások bejelentése

Ha Önnél bármilyen mellékhatás jelentkezik, tájékoztassa kezelőorvosát vagy gyógyszerészét. Ez a betegtájékoztatóban fel nem sorolt bármilyen lehetséges mellékhatásra is vonatkozik. A mellékhatásokat közvetlenül a hatóság részére is bejelentheti az V. függelékben található elérhetőségeken keresztül.
A mellékhatások bejelentésével Ön is hozzájárulhat ahhoz, hogy minél több információ álljon rendelkezésre a gyógyszer biztonságos alkalmazásával kapcsolatban.


5.	Hogyan kell a Macitentan Zentiva-t tárolni?

A gyógyszer gyermekektől elzárva tartandó!

A dobozon, a buborékcsomagoláson és a tartályon feltüntetett lejárati idő (Felhasználható:/Felh.:/EXP után ne alkalmazza ezt a gyógyszert. A lejárati idő az adott hónap utolsó napjára vonatkozik.

Ez a gyógyszer nem igényel különleges tárolást.

Semmilyen gyógyszert ne dobjon a szennyvízbe vagy a háztartási hulladékba. Kérdezze meg gyógyszerészét, hogy mit tegyen a már nem használt gyógyszereivel. Ezek az intézkedések elősegítik a környezet védelmét.


6.	A csomagolás tartalma és egyéb információk

Mit tartalmaz a Macitentan Zentiva?
· A készítmény hatóanyaga a macitentán. 10 mg macitentánt tartalmaz filmtablettánként.
· Egyéb összetevők: laktóz-monohidrát, karboximetil-keményítő-nátrium, povidon, nátrium‑sztearil‑fumarát, poliszorbát 80 (E433), poli(vinil-alkohol) (E1203), titán-dioxid (E171), talkum (E553b), szójalecitin (E322), xantángumi (E415).

Milyen a Macitentan Zentiva külleme és mit tartalmaz a csomagolás?
Fehér színű, kerek, mindkét oldalán domború filmtabletta, az egyik oldalán „HM”, a másikon „21” mélynyomású jelöléssel ellátva, a filmtabletta átmérője 5,5 mm – 5,8 mm.

30 db filmtabletta fehér, átlátszatlan PVC/PE/PVDC//Al buborékcsomagolásban és dobozban.

[bookmark: _Hlk212640696]30 db filmtablettát tartalmazó HDPE tartály gyermekbiztos poliproilén kupakkal, indukciós forrasztásos alumínium zárófóliával és egy szilikagél nedvességmegkötő anyagot tartalmazó betéttel dobozban. A nedvességmegkötő anyagot tartalmazó betétet tilos elfogyasztani.

Nem feltétlenül mindegyik kiszerelés kerül kereskedelmi forgalomba.

A forgalomba hozatali engedély jogosultja
[bookmark: _Hlk73424620]Zentiva, k.s.
U kabelovny 130
Dolní Měcholupy
102 37, Prága 10
Csehország

Gyártó
Pharmadox Healthcare Limited
KW20A Kordin Industrial Park,
Paola, PLA 3000,
Málta

Ezt a gyógyszert az Európai Gazdasági Térség tagállamaiban az alábbi neveken engedélyezték:
Ausztria	Macitentan Zentiva 10 mg Filmtabletten
[bookmark: _Hlk210724673]Dánia	Macitentan Zentiva
Finnország	Macitentan Zentiva
[bookmark: _Hlk210724759]Magyarország	Macitentan Zentiva 10 mg filmtabletta
Németország	Macitentan Zentiva 10 mg Filmtabletten
Norvégia	Macitentan Zentiva
Olaszország	Macitentan Zentiva
Portugália	Macitentano Zentiva
Spanyolország	Macitentan Zentiva 10 mg comprimidos recubiertos con película EFG
Svédország	Macitentan Zentiva

[bookmark: _Hlk219377078][bookmark: _Hlk219378212]OGYI-T-24763/01	30×	átlátszatlan PVC/PE/PVDC//Al buborékcsomagolásban
OGYI-T-24763/02	30×	HDPE tartályban

[bookmark: _GoBack]A betegtájékoztató legutóbbi felülvizsgálatának dátuma: 2026. július.

